Rakauskas
Rakauskas − lietuviška vyriškos giminės pavardė. Šios pavardės moteriškosios giminės formos yra: Rakauskienė (ištekėjusi moteris) ir Rakauskaitė (mergautinė pavardė). Pavardę turi šie garsesni asmenys: Audrius Rakauskas (g. 1966 m.), žurnalistas, „Gustavo enciklopedijos“ autorius; Augustinas Rakauskas (g. 1946 m.), verslininkas, prekybos tinklo „Senukai“ akcininkas; Kęstutis Rakauskas (g. 1959 m.), Vilkaviškio rajono politinis bei visuomenės veikėjas; Mečys Rakauskas (1938−2020), prozininkas; Rimantas Rakauskas (g. 1953 m.), zoologas; Rimvydas Rakauskas, teisininkas; Romualdas Rakauskas (1941–2021), fotožurnalistas; Stasys Rakauskas (1877?–1950), vargonininkas ir chorvedys. Pavardė kilusi iš slaviškų pavardžių lenk. Rakowski, Rokowski, blrs. Pакoўскi, rus. Pакoвский, kurios gali būti tiek iš lenk. rak, rus., blrs. pак 'vėžys', tiek iš krikšto vardo Rõkas.